১৭ হিজরি

১৭ হিজরি ছিল ইসলামি বর্ষপঞ্জির সপ্তদশ বছর। বছরটি গ্রেগরীয় বর্ষপঞ্জি অনুযায়ী ৬৩৮ সালের প্রথম দিকে শুরু হয় এবং ৬৩৮ সালের শুরুর দিকে সমাপ্ত হয়। ঐতিহাসিক গণনা অনুযায়ী, ১৬ হিজরি ৬৩৭ খ্রিস্টাব্দের ২২ জানুয়ারি শুরু হয় এবং ৬৩৮ খ্রিস্টাব্দের ১১ জানুয়ারি সমাপ্ত হয়।   

 ঘটনাবলি 

 কুফা নগরী নির্মাণ – কাদিসিয়ার যুদ্ধের পর সেনাপতি সাদ ইবনে আবি ওয়াক্কাস একটি সামরিক শিবির হিসেবে কুফা নগরী নির্মাণ করেন। এটি খলিফা উমরের আমলে প্রাচীন আরব নগরী হিরার নিকটে নির্মিত হয়, যা লখমীয় (মনাজিরা) শাসকদের রাজধানী ছিল। ৬৩৮ খ্রিস্টাব্দের দিকে কুফা মুসলিম বাহিনীর প্রধান ঘাঁটি, যেখান থেকে তারা সাসানীয় পারস্য সাম্রাজ্যের রাজধানী মাদায়েনে (ফারসি: মেহোজা) আক্রমণ করা হতো। সেই অভিযানে মুসলিম বাহিনী পারসিকদের পরাজিত করতে সক্ষম হয়। এরপর থেকে কুফা ধীরে ধীরে শুধু সামরিক কেন্দ্রই নয়; বরং রাজনৈতিক ও প্রশাসনিক দিক থেকেও গুরুত্বপূর্ণ নগরীতে পরিণত হয়। পরবর্তীতে খলিফা আলি ইবনে আবি তালিব নিজের খেলাফতকালে কুফাকে রাজধানী ঘোষণা করেন, যার ফলে শহরটির রাজনৈতিক গুরুত্ব আরো বেড়ে যায়। সময়ের সাথে সাথে কুফা ইসলামের ইতিহাসে নানা গুরুত্বপূর্ণ রাজনৈতিক ঘটনা, সংঘাত ও বিদ্রোহের কেন্দ্রবিন্দুতে পরিণত হয়। কারবালার যুদ্ধের মতো প্রসিদ্ধ ঘটনা কুফার নিকটবর্তী এলাকায় সংঘটিত হয়। হিজরি দ্বিতীয় শতাব্দীর দ্বিতীয়ার্ধে কুফা আহলে বায়তের বংশধরদের বিদ্রোহের ক্ষেত্র হয়ে ওঠে; যেমন ইবনে তাবাতাবার বিদ্রোহ, খলিফা মামুনের যুগে আবু সারায়ার আন্দোলন ও কারামাতিয়া সম্প্রদায়ের বিদ্রোহ ইত্যাদি। এখানে খলিফা আলি আহত হন। খারিজি ব্যক্তি আবদুর রহমান ইবনে মুলজিম রমজান মাসে ফজরের নামাজের সময় তাকে আঘাত করে। ১৯ রমজানে তিনি গুরুতর আহত হন এবং ২১ রমজানে মৃত্যুবরণ করেন। এখানে বিখ্যাত মসজিদে কুফা, মুসলিম ইবনে আকিলের মাজার, হানি ইবনে উরওয়ার সমাধি, মসজিদুল আ‘যম, মসজিদে সাহলা, মাকামে ইব্রাহিম আল-গামর ও মুখতার আস-সাকাফির মাজারসহ অনেক ঐতিহাসিক ও ধর্মীয় নিদর্শন রয়েছে।  
 খালিদ বিন ওয়ালিদকে অপসারণ – উমর ইবনুল খাত্তাব খলিফা হওয়ার কিছু দিন পর সেনাপতি খালিদ বিন খালিদকে পদচ্যুত করে আবু উবাইদাকে সেনাপতি নিয়োগ করেন। মূলত খালিদ‌‌ অপরাজেয় হওয়ার কারণে অনেক মুসলিমই তাকে যুদ্ধে বিজয় অর্জনের প্রধান কারণ হিসেবে বিশ্বাস করতে শুরু করেছিল, যা ইসলামের মৌলিক বিশ্বাসের সাথে সাংঘর্ষিক ছিল। এই ব্যাপারে উমর বলেন, আমি খালিদকে ব্যক্তিগত আক্রোশ বা তাঁর দায়িত্বহীনতার কারণে অব্যাহতি দিইনি; বরং এর দ্বারা আমি মুসলিমদের বুঝাতে চেয়েছিলাম যে, বিজয় একমাত্র আল্লাহর পক্ষ থেকেই আসে। অব্যাহতির পর খালিদ খলিফা উমরের প্রতি আনুগত্য প্রকাশ করে তাঁর নির্দেশ অনুযায়ী আবু উবাইদার অধীনে বাহিনীতে যুক্ত থাকেন।
 উমর ইবনুল খাত্তাব উমরা আদায় করেন এবং মসজিদে হারাম নির্মাণ ও সম্প্রসারণ করেন। তখন মক্কায় তিনি বিশ রাত অবস্থান করেন।
 উমর ইবনুল খাত্তাব উম্মে কুলসুম বিনতে আলিকে বিয়ে করেন। তিনি নবি মুহাম্মাদের কন্যা ফাতিমা ও আলির কন্যা ছিলেন। তিনি যিলকদ মাসে তাঁর সাথে দাম্পত্য জীবন শুরু করেন।
 উমর ইবনুল খাত্তাব মুগিরা ইবনে শুবাকে বসরা থেকে অপসারণ করে সেখানে আবু মুসা আশয়ারিকে নিয়োগ করেন। তিনি বসরার গভর্নর থাকাকালীন তার চরিত্রের ব্যাপারে দোষারোপ করা হয় এবং এ কারণে উমর তাকে গভর্নরের পদ থেকে অপসারণ করেন। তবে তদন্তের পর তিনি নির্দোষ প্রমাণিত হলে উমর পুনরায় তাকে কুফার শাসক হিসেবে নিয়োগ দেন। উমরের খিলাফতের শেষ দিন পর্যন্ত তিনি এ পদে বহাল ছিলেন।

 জন্ম 

 আবদুর রহমান ইবনে আবি লায়লা– প্রসিদ্ধ তাবেয়ী ও হাদিস বর্ণনাকারী।ـ
 আতিয়া ইবনে কাইস আল-কিলাবি– তাবেয়ী ও হাদিস বর্ণনাকারী।

 মৃত্যু 

 মাজযা ইবনে সাওর আস-সাদুসি (অপর একটি সূত্র মতে ২০ হিজরি)। 

 তথ্যসূত্র 
বিষয়শ্রেণী:হিজরি সন